CELEX: 62006CA0281
Language: el
Date: 2007-12-18 00:00:00
Title: Υπόθεση C-281/06: Απόφαση του Δικαστηρίου (τρίτο τμήμα) της 18ης Δεκεμβρίου 2007 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Hans-Dieter Jundt, Hedwig Jundt κατά Finanzamt Offenburg (Ελεύθερη παροχή υπηρεσιών — Εκπαιδευτική δραστηριότητα ασκούμενη ως παρεπόμενη επαγγελματική απασχόληση — Έννοια της αμοιβής — Αποζημιώσεις προς κάλυψη επαγγελματικών δαπανών — Νομοθεσία περί φορολογικής απαλλαγής — Προϋποθέσεις — Αμοιβή καταβαλλόμενη από δημόσιο πανεπιστήμιο)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/17
            
         Απόφαση του Δικαστηρίου (τρίτο τμήμα) της 18ης Δεκεμβρίου 2007 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Hans-Dieter Jundt, Hedwig Jundt κατά Finanzamt Offenburg
   (Υπόθεση C-281/06) (1)
   
   (Ελεύθερη παροχή υπηρεσιών - Εκπαιδευτική δραστηριότητα ασκούμενη ως παρεπόμενη επαγγελματική απασχόληση - Έννοια της «αμοιβής» - Αποζημιώσεις προς κάλυψη επαγγελματικών δαπανών - Νομοθεσία περί φορολογικής απαλλαγής - Προϋποθέσεις - Αμοιβή καταβαλλόμενη από δημόσιο πανεπιστήμιο)
   (2008/C 51/28)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Hans-Dieter Jundt, Hedwig Jundt
   κατά
   Finanzamt Offenburg
   Αντικείμενο της υποθέσεως
   Αίτηση εκδόσεως προδικαστικής αποφάσεως — Bundesfinanzhof — Ερμηνεία των άρθρων 49 και 149 ΕΚ — Παρεπόμενη επαγγελματική απασχόληση υπό την ιδιότητα διδάσκοντος σε νομικό πρόσωπο δημοσίου δικαίου (πανεπιστήμιο), έναντι αμοιβής δυνάμενης να θεωρηθεί ως αποζημίωση έναντι δαπανών — Εθνική κανονιστική ρύθμιση περιορίζουσα την φορολογική απαλλαγή που προβλέπεται για τέτοιου είδους αμοιβές σε εκείνες μόνο που καταβάλλονται από νομικά πρόσωπα δημοσίου δικαίου εγκατεστημένα στο οικείο κράτος μέλος
   Διατακτικό της αποφάσεως
   
               1)
            
            
               Η εκπαιδευτική δραστηριότητα υποκειμένου στον φόρο κράτους μέλους, η οποία ασκείται στην υπηρεσία νομικού προσώπου δημοσίου δικαίου, εγκατεστημένου σε άλλο κράτος μέλος, εμπίπτει στο πεδίο εφαρμογής του άρθρου 49 ΕΚ, ακόμη κι αν ασκείται ως παρεπόμενη επαγγελματική δραστηριότητα και έχει σχεδόν τιμητικό χαρακτήρα.
            
         
               2)
            
            
               Ο περιορισμός της ελεύθερης παροχής υπηρεσιών από εθνική κανονιστική ρύθμιση που χορηγεί απαλλαγή από τον φόρο εισοδήματος μόνο για τις αμοιβές που καταβάλλονται, ως αντιπαροχή παρεπόμενης εκπαιδευτικής δραστηριότητας, από πανεπιστήμια τα οποία είναι νομικά πρόσωπα δημοσίου δικαίου, εγκατεστημένα στην ημεδαπή, και δεν τη χορηγεί όταν οι αμοιβές αυτές καταβάλλονται από πανεπιστήμιο εγκατεστημένο σε άλλο κράτος μέλος, δεν δικαιολογείται από επιτακτικούς λόγους γενικού συμφέροντος.
            
         
               3)
            
            
               Το γεγονός ότι τα κράτη μέλη είναι αρμόδια για τη λήψη αποφάσεων περί της οργανώσεως του εκπαιδευτικού τους συστήματος δεν καθιστά συμβατή προς το κοινοτικό δίκαιο εθνική κανονιστική ρύθμιση που χορηγεί φοροαπαλλαγή μόνο στους υποκειμένους στον φόρο οι οποίοι ασκούν δραστηριότητες στην υπηρεσία ή για λογαριασμό των ημεδαπών δημοσίων πανεπιστημίων.
            
         
      (1)  ΕΕ C 224 της 16.9.2006.